VAR RBK-AKTUELL: Geir Bakke og Sarpsborg ble kontaktet av Rosenborg denne uken. Foto: Pedersen, Terje / NTB scanpix

Rosenborg ville ha Geir Bakke – Sarpsborg-treneren sa nei

Styreleder Cato Haug i Sarpsborg bekrefter at Rosenborg har bedt om å få snakke med Geir Bakke. Men suksesstreneren forlater ikke Østfold.

Oppdatert 9. desember 2018

Artikkelen er over ett år gammel

Direkte konfrontert med VGs opplysninger om at det nylig har vært dialog mellom Rosenborg og Geir Bakke, svarer Cato Haug følgende:

– Jeg kan bekrefte at Rosenborg har tatt kontakt og bedt om å få snakke med Geir. Det skjedde noen få dager tilbake, og vi ønsker ikke å være en klubb som til enhver pris skal beholde hverken spillere, trenere eller andre ansatte. Så Geir har fått lov til å prate, opplyser Haug til VG.

Redaksjonelt samarbeid Dplay Se Eliteserien og OBOS-ligaen direkte på Dplay

Men samtidig er han rask med å legge til hva som kom ut av dialogen med den ferske dobbeltmesteren:

– Geir blir hos oss. Han har valgt det, sier Cato Haug.

Etter det VG forstår, skal trønderne ikke bare ha sjekket om Bakke var aktuell for å være en av flere kandidater, men at RBK – dersom Bakke hadde vært interessert – ønsket å innstille ham til selve jobben.

les også Coolen nektet å snakke om RBK-jobben

Vil ikke kommentere

– Jeg har ingen kommentarer til noe som helst. Og nå er jeg på vei inn på julebord! melder Bakke i en kort telefonsamtale med VG lørdag ettermiddag.

Sportssjef Thomas Berntsen svarer også VG med ingen kommentar, og heller ikke styreleder Ivar Koteng i Rosenborg ønsker å si noe om koblingen Geir Bakke og den stadig ledige trenerjobben på Lerkendal.

– Ingen kommentar. Vi håper fortsatt at vi har en klar før jul, melder Koteng.

– Geir Bakke signerte ny langtidskontrakt med Sarpsborg i fjor. Har han sikret seg en utgang av avtalen dersom det kommer jobbtilbud han kan tenke seg?

– Jeg vil ikke gå inn på detaljer i kontrakter til våre ansatte. Alt jeg kan bekrefte, er at Rosenborg tok kontakt, svarer Cato Haug i Sarpsborg, som i fjor forlenget med Geir Bakke og assistent og dødballdoktor Tom Freddy Aune ut 2022-sesongen.

Spiller om Europa-avansement

– Rent hypotetisk; hva er prisen på å løse ut Geir Bakke dersom det kommer en klubb som er villig til å betale hva det måtte være?

– Det blir umulig å si. Geir trives hos oss, vi trives med ham og vi har en langsiktig avtale med Geir. Her har vi troen på kontinuitet, sier styrelederen i klubben som tok seriebronse i fjor og har kommet til Europa League-gruppespillet i år.

De har fortsatt muligheten til å gå videre fra gruppa, men det krever seier borte mot belgiske Genk kommende torsdag.

Publisert: 08.12.18 kl. 18:21 Oppdatert: 09.12.18 kl. 12:20

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også